*Par iepirkuma procedūras*

*“Elektroauto uzlādes stacijas Rīgā, Vestienas ielā 35*

*un Atgāzenes ielā 24A projektēšana, autoruzraudzība un būvdarbi”*

*(ID Nr.RS/2023/58) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1. jautājums:***

*Iepirkuma procedūras nolikuma 6. pielikumā projektēšanas uzdevumam „Elektroauto uzlādes stacijas Vestienas ielā 35, Rīgā”, 1.1. punktā, iepirkuma nolikuma 5. pielikumā projektēšanas uzdevumam „Ārējā elektroapgāde Atgāzenes ielā 24A, Rīgā. T50371 pārbūve (ST TN Nr.131465226)”, „Ārējā elektroapgāde Atgāzenes ielā 20, Rīgā (ST TN Nr.101709239)”, „Elektroauto uzlādes stacijas Atgāzenes ielā 24A, Rīgā, 1.1. punktā, ir izvirzīta prasība pieslēgt uzlādes iekārtas RP SIA „Rīgas satiksme” uzlādes tīkla vadības un monitoringa sistēmai, kā arī iepirkuma nolikuma 4. pielikumā projektēšanas uzdevumam „Elektroauto uzlādes stacijas Vestienas ielā 35, Rīgā”, 6.5. punktā, iepirkuma nolikuma 5. pielikumā projektēšanas uzdevumam „Elektroauto uzlādes stacijas Vestienas ielā 35, Rīgā”, 6.5. punktā, iepirkuma nolikuma 4. pielikumā projektēšanas uzdevumam „Ārējā elektroapgāde Atgāzenes ielā 24A, Rīgā. T50371 pārbūve (ST TN Nr.131465226)”, „Ārējā elektroapgāde Atgāzenes ielā 20, Rīgā (ST TN Nr.101709239)”, „Elektroauto uzlādes stacijas Atgāzenes ielā 24A, Rīgā, 6.5. punktā ir izvirzīta prasība – Iekārtas vadība - Nodrošina pieslēgumu RS uzlādes tīkla vadības un monitoringa sistēmai.*

*Lai sagatavotu piedāvājumu lūdzam sniegt šādu informāciju –*

* 1. *Kāda programmatūra tiek/tiks izmantota Pasūtītāja pusē?*

**Atbilde:** Paskaidrojam, ka integrācija ir nepieciešama ar Odoo ERP (15.versija) un Microsoft AcitiveDirectory (LDAP), jo sistēma darbosies iekšējā tīklā. Papildus norādām, ka nākotnē tiks ieviesta centralizēta monitoringa sistēma.

* 1. *Kādas ir integrācijas prasības – protokoli/datu apmaiņas veidi/datu apmaiņas virzieni/ datu apmaiņas datu tipi jānodrošina, lai izpildītu prasības?*

**Atbilde:** Paskaidrojam, ka jānodrošina Protokoli OCPP 2.0.1 un divvirzienu datu apmaiņa.

* 1. *Vai par atbilstošu nolikuma prasībām tiks atzīta Pretendenta piedāvāta ārējos resursos uzstādīta uzlādes vadības un monitoringa sistēma?*

**Atbilde:** Par atbilstošu tiks atzīta Pretendenta piedāvāta uzlādes vadības un monitoringa sistēma, kas darbosies Pasūtītāja iekšējā tīklā.

***2.jautājums:***

*Iepirkuma nolikuma 5. pielikumā projektēšanas uzdevumam „Elektroauto uzlādes stacijas Vestienas ielā 35, Rīgā”, 3.4. punktā ir izvirzīta prasība - Uzlādes kabeļa tips, garums/ ergonomisks uzlādes iekārtas konstrukcijas un uzlādes kabeļa izvietojums, kabeļa pārvaldības sistēma - Spirālveida kabelis, saderīgi būvprojekta risinājumiem/ kabeļa pārvaldības sistēma kabeļa nodilumu samazināšanai saskaroties ar zemi.*

*Vēršam uzmanību uz to, ka tirgū nav pieejami CCS2 tipa uzlādes kabeļi spirālveida izpildījumā. CCS2 tipa kabeļa priekš uzlādes strāvas > 125 A ārējais diametrs ir aptuveni 26 mm.*

*Lūdzam veikt grozījumus iepirkuma tehniskajās prasībās – izņemt no iepriekš minētā 3.4. punkta prasībām vārdu „spirālveida” un definēt prasību attiecībā uz uzlādes kabeļa garumu.*

**Atbilde:** Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus norādām, ka uzlādes kabeļa garumam jābūt ne mazāk par 4 m, saderīgi būvprojekta risinājumiem.

***3.jautājums:***

*Lūdzam veikt grozījumus visu uzlādes staciju tehniskās specifikācijas prasībās skaidri definējot prasības par uzlādes kabeļa garumu, ja paredzēts, ka uzlādes stacijai jābūt aprīkotai ar uzlādes kabeli, jo uzlādes kabeļa garums būtiski ietekmē uzlādes stacijas cenu un kopējo piedāvājuma cenu.*

**Atbilde**: Uzlādes kabeļa garumam jābūt ne mazāk par 4 m, saderīgi būvprojekta risinājumiem.

***4.jautājums:***

*Iepirkuma nolikuma 5. pielikumā projektēšanas uzdevumam „Elektroauto uzlādes stacijas Vestienas ielā 35, Rīgā”, 3.1. punktā ir izvirzīta prasība - uzlādes iekārtas konstrukcijai – Rūpnieciski izgatavota, stiprināšanai pie sienas, uzlādes iekārtu uzstādīt ar 20 – 25 cm atkāpi no ēkas sienas ārsienas. Vēršam uzmanību, ka līdzsprieguma uzlādes iekārta ar jaudu > 50 kW svars (atkarībā no modeļa un konstrukcijas) var sasniegt 150 – 200 kg. Uzskatām, ka skatoties no ekspluatācijas drošības viedokļa racionālāks risinājums ir līdzsprieguma uzlādes iekārtu uzstādīt uz tam speciāli paredzēta pamata, nevis stiprināt pie ēkas sienas ar distanci no sienas 20-25 cm.*

*Lūdzam veikt grozījumus iepriekš minētajā prasībā, lai Pretendenti varētu piedāvāt uzlādes iekārtas, kas uzstādāmas uz betona pamatiem, ar nosacījumu, ka projekta risinājums ir racionāls, ergonomisks un ekspluatācijā drošs.*

**Atbilde:** Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv).

***5. jautājums:***

*Lūdzam precizēt iepirkuma nolikuma 5. pielikuma projektēšanas uzdevumam „Elektroauto uzlādes stacijas Vestienas ielā 35, Rīgā”, 3.2. prasību – piedāvātajai uzlādes stacijai jābūt aprīkotai ar CCS2 tipa uzlādes kabeli vai CCS2 kontaktligzdu, uzlādes stacijai jābūt aprīkotai ar vienu vai 2 uzlādes kabeļiem. Pēc iepriekš minētā punkta prasībām nav viennozīmīgi saprotams vai uzlādes stacijai jābūt aprīkotai ar 2. tipa kontaktligzdām vai uzlādes kabeļiem, vienu uzlādes kabeli vai diviem.*

**Atbilde:** Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus norādām, ka līdzstrāvas uzlādes iekārtu (1x50kW) uzlādes kontaktspraudņu veids – Combo 2 (CCS2),  kontaktspraudņu skaits –  1 (viens), uzlādes stacijai jābūt aprīkotai ar vienu uzlādes kabeli.

***6. jautājums:***

*Ja iepirkuma nolikuma 5. pielikuma projektēšanas uzdevumam „Elektroauto uzlādes stacijas Vestienas ielā 35, Rīgā” līdzsprieguma uzlādes stacijai jābūt aprīkotai ar diviem uzlādes kabeļiem, lūdzam precizēt, vai jānodrošina abu pieslēgto elektroautomobiļu uzlāde un uzlādes jaudas dalīšana uz abiem elektroautomobiļiem.*

**Atbilde**: Skaidrojam, ka uzlādes stacijai jābūt aprīkotai ar vienu uzlādes kabeli.

***7. jautājums:***

*Iepirkuma nolikuma prasībās uzlādes stacijām izvirzīta prasība par ārējās komunikācijas protokolu - Iekārtām ir jābūt sertificētām darbam ar ārējās komunikācijas protokolu OCPP 1.6-j vai jaunākai versijai, iekļaujot atbilstības sertifikātu apliecinājums, kā arī ražotāja apliecinājumu par iekārtu atbilstību darbam ar ārējās komunikācijas protokolu OCPP 2.0.1., plānoto sertifikācijas periodu iekārtai darbam ar OCPP 2.0.1, kā arī apstiprinājumu atjaunot iekārtu programmatūru uz šo protokolu pēc iekārtas sertifikācijas par atbilstību OCPP 2.0.1 saņemšanas.
Lūdzam precizēt, vai par atbilstošu tehniskās specifikācijas prasībām izvērtējot atbilstību tiks atzīta iekārta par kuras atbilstību darbam ar ārējās komunikācijas protokolu OCPP 1.6-j tiks iesniegts ražotāja apliecinājums un iekārtu nodošanas, testēšanas posmā tiks iesniegts dokuments, kas apliecina uzlādes iekārtu atbilstību prasībai par ārējās komunikācijas protokolu OCPP 2.0.1.*

**Atbilde:** Skaidrojam, ka par atbilstošu tiks uzskatīts, ja testēšanas posmā tiek iesniegts apliecinājums par OCPP 2.0.1.

***8. jautājums:***

*Par nolikuma punktu 20.2.1. - lūdzu precizēt, vai dažādi speciālisti, kur vienam, piem., ir releju sertifikāts (1-35kV), bet citam kabeļlīniju un transformatoru apakšstaciju projektēšanas (1-35kV) sertifikāts, un kur katrs no speciālistiem atsevišķi izpilda nolikuma punkta 20.2.1. visas pieredzes prasības, tiks atzīts par atbilstoši iepirkuma prasībām.*

**Atbilde**: Skaidrojam, ka iespējamā pretendenta jautājumā norādītā speciālistu kvalifikācija tiks uzskatīta par atbilstošu nolikuma 20.2.1punktam.

***9. jautājums:***

*Ņemot vērā piedāvājuma sagatavošanai nepieciešamos precizējumus no Pasūtītāja puses, iespējamos atklātā konkursa nolikuma grozījumus, lūdzam Pasūtītāju pagarināt piedāvājuma iesniegšanas termiņu par 4 (četrām) nedēļām.*

**Atbilde**: Informējam, ka nolikumā ir veikti grozījumi, kas ir publicēti tīmekļvietnēs [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv). Papildus norādām, ka šobrīd piedāvājumu iesniegšanas termiņš ir pagarināts līdz 2023. gada 17.oktobrim.

Iepirkumu komisijas priekšsēdētāja Inta Novika